1997. aasta 31. augusti öösel pool tundi pärast südaööd kihutas must Mercedes Pariisi kesklinnas Pont de l'Alma tunnelis vastu betoonposti. Hukka said nii miljonite lemmik, printsess Diana kui ka tema kallim Dodi Fayed, lisaks hukkus autojuht Henri Paul. Õnnetusest tuli välja vaid üks reisija: Fayedi turvamees Trevor Rees-Jones.
Praegu kannab mees nime Trevor Rees. Ta istus juhi kõrvalistmel, õnnetuse hetkel kaitses teda lahti löönud turvapadi – kuigi sarnaselt teiste autos olnutega ei kandnud temagi turvavööd. Luud tema näos muutusid õnnetuse tagajärjel sisuliselt pudruks, ta nägu oli äratundmatuseni moondunud. Selleks, et nägu taastada, kulus 150 titaaniumitükki. Mees viidi kunstlikku koomasse, kuniks arstid tema kallal vaeva nägid.